خالق اولاراق حاقلی، یاخود دا حاقسیز یئره اؤلادلاریمیزین حیاتینا هر معنادا مداخیله ائتمیی سئویریک، حتی سئوگی مسئلهلرینده بئله.
بو سؤزلری پسیخولوق فیدان آغایئوا یئنییئتمهلرین آراسیندا آرتان اینتحار حاللاری حاقدا آخار. آذ-آ دانیشارکن دئییب. او، عائلهلری دقتلی اولماغا سسلهییب:
«گنجلشن اینتحارلارین بیر چوخ پسیخولوژی سببلری وار. ان باشلیجا سببلردن بیری اینفورماسییا بوللوغو، تخنولوگییالارین اینکیشافی ایله باغلیدیر. داها چوخ سوسیال شبکهلرده واخت کئچیرمک عائله عضولرینین بیر-بیریندن اوزاقلاشماسینا گتیریب چیخاریر. نتیجهده بو حال عائله عضولری آراسیندا اونسیتسیزلیک یارادیر. عائله عضولری، باشلیجا دا گنجلر سئوگی احتیاجلارینی کناردا آختارماغا باشلاییر و کنار سئوگیلره میل یارانیر. حسلرینه قارشیلیق گؤرمهین بیر قروپ یئنییئتمه و گنجلر اینتحارا ال آتیر.
دیگر بیر اینتحار سببی ده عائلهلرین اؤولادلارینی اوشاق واختیندان بوتون تهلوکهلردن، حیاتین رئال، اما چتین مقاملاریندان اوزاق توتمالاریندان ایرلی گلیر. خالق اولاراق حاقلی، یاخود دا حاقسیز یئره اؤلادلاریمیزین حیاتینا هر معنادا مداخیله ائتمیی سئویریک، حتی سئوگی مسئلهلرینده بئله. ایستمدیکلری ایله عائله حیاتی قورماغا مجبور ائدیلن گنجلر ده ناکام یاشادیقلاری سئوگیلرین، یاخود دا عائلهسی ایله یاشایا بیلمدیی سئوگیسیز گونلردن قاچماق یولونو اینتحاردا گؤرورلر. بو کیمی اینتحارلارین قارشیسینی آلماق اوچون اؤلادلاری کؤرپه یاشیندان حیاتا آداپتاسییایا حاضرلامالی، عائله محیطینی سئوگی اوزرینده قورماق لازیمدیر. دیگر مرحلهده ایختیصاص و پئشه سئچیمینه دستک اولمالیدیرلار».
azb_Arab azb_Arab azb_Arab azb_Arab